Ως την ανταλλαγή των πληθυσμών, το 1924, οι Νοτιώτες φύλαγαν με ευλάβεια το αρχαίο Ευαγγέλιο, πάνω στο οποίο οι πρόγονοί τους είχαν καταγράψει την πράξη της εξωμοσίας. Εδώ έχουμε μία σπάνια, αν όχι μοναδική στα χρονικά, περίπτωση εξωμοσίας του φερόμενου ως επισκόπου Ιωάννη, κατ’ άλλους Αλεξάνδρου, μαζί με το μικρό Χριστιανικό ποίμνιο της περιοχής. Συμπαγείς εξισλαμισμένους πληθυσμούς έχουμε και σε μία ομάδα πολλών Ελληνικών χωριών στη δυτική Μακεδονία, στην περιοχή Βοΐου και Γρεβενών, τους γνωστούς ως Βαλαάδες. Δεν γνωρίζουμε πότε άρχισε ο εξισλαμισμός τους (πιθανότατα τον 17ο αιώνα, ίσως όμως και τον 16ο αιώνα, αν λάβουμε υπόψη μας τις μαρτυρίες ορισμένων επιτύμβιων πλακών).